Tolong jelaskan mengenai Amanda Seyfried dalam bahasa melayu

Amanda Michelle Seyfried ( ; lahir 3 Disember 1985) ialah seorang pelakon dan penyanyi wanita Amerika Syarikat. Beliau memulakan karier sebagai seorang model ketika berumur 11 tahun dan memulakan karier dalam bidang lakonan ketika berumur 15 tahun.

Pada tahun 2004, Seyfried membuat penampilan filem pertamanya dalam filem komedi remaja, Mean Girls. Peranan sokongan beliau selepas itu adalah dalam filem bebas seperti Nine Lives (2005) dan drama jenayah, Alpha Dog (2006), beliau juga mempunyai peranan berulang dalam drama UPN TV, Veronica Mars (2004–2006). Diantara tahun 2006 dan 2011, beliau membintangi siri drama HBO, Big Love dan muncul dalam filem muzikal 2008, Mamma Mia!.

Penampilan beliau yang lain termasuk watak utama dalam Jennifer's Body (2009), Chloe (2009), Dear John (2010), Letters to Juliet (2010), Red Riding Hood (2011), In Time (2011), Gone (2012), Les Misérables (2012), Lovelace (2013), A Million Ways to Die in the West (2014) dan Ted 2 (2015).